Na temelju Članka 60. točke 7. stavak 1. Statuta Osnovne škole Trilj i Odluke Školskog odbora Osnovne škole Trilj (Klasa: 00310/15-01/8, URBROJ: 2175-20-01-15-1) od 14. svibnja 2015. g. Stručno povjerenstvo Osnovne škole Trilj raspisuje

**NATJEČAJ**

**za prodaju vozila**

**1. Predmet prodaje:** Školski autobus

Marka: ISUZU tip TURQUOISE model 31

Broj šasije: NNAMKA3LE02000944,

Godina proizvodnje: 2003. g.

Snaga motora: 107 kW

Radni obujam motora: 4751 cm3

Broj putnih mjesta za sjedenje: 31

Oblik karoserije: III razred

Boja vozila: bijela

Po načelu: viđeno – kupljeno

**2.** **Početna prodajna cijena predmetnog vozila:** 75. 405, 099 HRK

**3. Uvjeti prodaje**

Pravo sudjelovanja imaju sve pravne i fizičke osobe koje uplate jamčevinu u iznosu od 10 % od početne prodajne cijene predmetnog vozila na IBAN Škole HR082330003110011194 s opisom plaćanja ˝ jamčevina za natječaj˝.

Izabranom ponuditelju uplaćeni iznos jamčevine uračunava se u ukupni iznos kupoprodajne cijene, dok se ostalim ponuditeljima ista vraća u nominalnom iznosu po okončanju postupka.

Zainteresirani ponuditelji mogu predmetno vozilo pregledati svakim radnim danom od 8.00 sati do 14.00 sati uz prethodnu najavu na kontakt broj 098 22 96 43.

Ako ponuditelj čija je ponuda izabrana kao najpovoljnija odustane od kupnje gubi pravo na povrat uplaćene jamčevine, a predmet prodaje bit će ponuđen sljedećem najpovoljnijem ponuditelju.

Kriterij za odabir najpovoljnije ponude je ponuda s najvišom ponuđenom cijenom. Ponuditelji će o odabiru biti obaviješteni pisanim putem u zakonskom roku.

Kupac koji zaključi kupoprodajni ugovor za predmetno vozilo dužan je prije njegovog preuzimanja, a u roku od osam (8) dana od dana sklapanja ugovora uplatiti kupoprodajnu cijenu te snose troškove poreza na promet i ovjere potpisa.

**4. Sadržaj ponude**

Ponuda mora sadržavati:

**1)** Za fizičke osobe – ime i prezime ponuditelja, točna adresa, OIB, preslika osobne iskaznice i drugih isprava kojima se dokazuju traženi osnovni podaci

Za pravne osobe – naziv i sjedište ponuditelja, OIB, izvadak iz sudskog registra ili obrtnicu

**2)** Iznos ponude – brojkom i slovima točno ispisanu visinu ponuđene cijene

**3)** Dokaz o uplaćenoj jamčevini

**4)** Podatak o IBAN broju žiro ili tekućeg računa za povrat jamčevine sudionicima čije ponude ne budu prihvaćene.

**5. Dostavljanje ponuda**

Krajnji rok za dostavu ponuda je 30. svibnja 2015. g. Ponude se dostavljaju u zatvorenoj omotnici putem pošte, preporučeno ili osobnom dostavom na adresu prodavatelja Osnovna škola Trilj, Poljičke republike 18, 21 240 Trilj s naznakom ˝ Ponuda za kupnju vozila – ne otvarati˝.

Prodavatelj zadržava pravo da prihvati ili odbije svaku ponudu, poništi natječaj ili odbaci sve ponude u bilo koje vrijeme prije njihova konačnog prihvaćanja.

Otvaranje ponuda nije javno i obavlja se na sjednici Stručnog povjerenstva Osnovne škole Trilj.

Stručno povjerenstvo OŠ Trilj